Rach Gia

Rach Gia er en havneby i den administrative region Dong Bang Song Cuu Long i det sørlige Vietnam. Byen hadde i 2004 207.600 innbyggere. Den ligger 195 km vest for Ho Chi Minh-byen (Saigon). 

Etter Vietnams deling på 1950-tallet flyktet mange katolske nordvietnamesere til denne delen av landet. En stor del av befolkningen i Rach Gia er født i nord, eller er etterkommere etter disse internflyktingene.

Byen ligger nordvest på Ca Mau-halvøya, ved Rach Gia-bukten, som er en del av Siambukten. Frem til 1715 var dette kambodsjansk område, og byens navn var Krauon-Sa. Men så ble området stilt under Nguyen-keiserne i Hue, og ble gradvis vietnamisert.  

Byer i Cochinkina